Homiladorlik paytida anemiya
Homiladorlik davrida kamqonlik - homiladorlik yoki tugʻruqdan keyingi davrda qondagi qizil qon tanachalari yaʼni gemoglobinning umumiy miqdorining kamayishi, bu hol qonning kislorodni tashish hususiyatini pasayishiga olib keladi. Anemiya butun dunyoda homiladorlik va tugʻruqdan keyingi davrda juda keng tarqalgan holat boʻlib, ona va bola salomatligi uchun bir qator xavf tugʻdiradi. Onada quyidagi belgilar kuzatilishi mumkin: nafas qisilishi, charchoq, rangi oqarishi, bosh aylanishi, asabiylashish va ovqat hazm qilish buzilishi. Anemiyaning onaga koʻplab maʼlum taʼsiri bor: yurak-qon tomir kasalligining kuchayishi, jismoniy va aqliy ish qobiliyatining pasayishi, tugʻruq paytida yoki undan keyin qon quyish xavfi, tugʻruqdan keyin charchoq va sut ishlab chiqarishning kamayishi. Homiladorlik davrida temir tanqisligi, shuningdek, erta tugʻilish va kam vaznli yoki temir zahiralari kam boʻlgan chaqaloq tugʻilish xavfini oshiradi.